open-index/open-wikipedia-markdown huggingface dataset:
Viljo Nordman

**Viljo Adolf Nordman** (26. kesäkuuta 1889 Helsinki – 2. lokakuuta 1978) oli suomalainen lyseon lehtori ja Helsingin yliopiston yleisen historian dosentti.

Nordmanin vanhemmat olivat kansakoulunopettaja Adolf Nordman ja Ida Karolina Nyström. Hän pääsi ylioppilaaksi 1908 ja valmistui filosofian kandidaatiksi ja maisteriksi 1914 sekä filosofian lisensiaatiksi ja tohtoriksi 1931. Nordman teki opintomatkoja Saksaan 1923–1930 sekä Lontooseen,
Leideniin, Brysseliin ja Hampuriin 1931–1932. 

Nordman oli Oulun ruotsalaisen keskikoulun suomen- ja ruotsinkielen nuorempana lehtorina 1917–1921, Porin tyttölyseon ruotsinkielen vanhempana lehtorina 1921–1923, Tampereen lyseon lehtorina 1923–1927, Turun ruotsalaisen klassillisen lyseon suomenkielen vanhempana lehtorina 1927–1931 sekä Porvoon ruotsalaisen lyseon lehtorina 1933–1952. Hän oli Helsingin yliopiston yleisen historian dosenttina vuodesta 1939 lähtien.

Viljo Nordman oli naimisissa vuodesta 1942 Anna Armia von Hertzenin (s. 1900) kanssa, joka oli kirjailija Frans Emil Sillanpään entinen toinen puoliso.

## Julkaisuja
* *[[Victorinus Strigelius]] als Geschichtslehrer*, Helsingin yliopiston väitöskirja. 1930
* *[[Justus Lipsius]] als Geschichtsforscher und Geschichtslehrer*. Suomalaisen tiedeakatemian toimituksia, Sarja B, 28, 2. Helsinki 1932
* *Die Wandalia des [[Albert Krantz]]: eine Untersuchung*. Suomalaisen tiedeakatemian toimituksia, Sarja B, 29, 3. Helsinki 1934
* *Die Chronica regnorum aquilonarium des Albert Krantz : eine Untersuchung*. Annales Academiae scientiarum Fennicae, Series B Tom. 35. Suomalainen tiedeakatemia, Helsinki 1936
* *[[Albrekt Mecklenburgilainen|Albrecht]], Herzog von Mecklenburg, König von Schweden*. Annales Academiae scientiarum Fennicae, Series B 44,1. Suomalainen tiedeakatemia, Helsinki 1938
* *[[Frans Mikael Franzén]] historianopettajana*. Historiallinen arkisto XLIV. Helsinki 1938
* *[[H. G. Porthan]] ja oppihistorian opetus Turun akatemiassa 1700-luvulla*. Historiallinen arkisto XLVI. Helsinki 1939

## Suomennoksia
* *Maantieteellinen ja historiallinen väitöskirja Sysmän pitäjästä Kyminkartanon lääniä ja Ylä-Savon kihlakuntaa, minkä filosofisen tiedekunnan suostumuksella herra [[Pehr Adrian Gadd]]'in johdolla laati ja julkisesti tarkastettavaksi julkaisi Michael Ticcander : Turun Akatemian matemaattisessa oppisalissa e.p.p. 21 p:nä kesäkuuta 1792*; ruotsinkielisestä asusta kääntänyt V. A. Nordman ; alkulauseen kirj. E. J. Ellilä. P. H. Bökman, Sysmä 1942

## Lähteet
Viikkomessu

**Viikkomessu** on arkipäivänä vietetty  lyhyt messu. Sitä varten on esimerkiksi Suomen evankelis-luteriaisen kirkon Jumalanpalvelusten kirjassa oma järjestys ja ohjeet.

Viikkomessuun sisältyy messun tärkeimmät ja keskeisimmät osat, tosin pelkistetymmässä muodossa. Viikkomessua voidaan viettää arkipäivänä joko aamulla (aamumessu), iltasella (iltamessu) tai se voi olla teemamessu, jota sävyttää tietty messua varten valittu teema. Viikkomessu voi olla myös jossain erityistilanteessa vietetty messu kuten koulujen lukuvuoden alkamisen tai päättymisen aikaan vietetty messu.

Viikkomessuun voi liittyä myös hiljaisuutta, aikaa mietiskelylle tai vapaalle rukoukselle.

Ruotsin kirkon käyttämässä kirkkokäsikirjassa arkipäivänä vietettävässä messussa seurataan messun järjestystä, jossa ei ole niin paljon kiinteitä osia kuin päämessussa. Viikkomessussa evankeliumin sijasta voidaan lukea jokin muu raamatunteksti ja laulaa vähemmän virsiä kuin päämessussa tai messussa.

## Lähteet
Giarre

**Giarre** on kunta Sisilian itäosassa. Se kuuluu Catanian metropolikaupunkiin.

## Maantiede
Giarre sijaitsee Joonianmeren rannan ja Etnan välisellä alueella, linnuntie-etäisyys Cataniasta on 26 kilometriä pohjoiskoilliseen ja Messinasta 61 kilometriä lounaaseen.

Giarren frazionet ovat Altarello, Carruba, Macchia, Miscarello, San Giovanni Montebello, San Leonardello, Santa Maria la Strada, Sciara ja Trepunti. Mascaliin kuuluva Tagliaborsen frazione on Giarren hallinnollisen alueen sisällä, joten se on Mascalin eksklaavi.

## Historia

Giarren alueella on saattanut sijaita muinainen Kallipolisin siirtokunta, mutta asiasta ei ole pitävää näyttöä. Nykyinen Giarre syntyi 1500-luvulla osana Mascalia, ja se sai asukkaita ennen kaikkea Acirealen ja Messinan kaupungeista. Nimen alkuperä on arabialainen. Giarren kehitys vauhdittui vuoden 1693 maanjäristyksen jälkeen, kun konsulitie Via Valeria rakennettiin paikkakunnan kautta. Liikenneyhteyksien kohentuminen, meren läheisyys ja hedelmällinen maaperä avittivat Giarren nousua, joka vihdoin 1815 itsenäistyi Mascalista.

Giarreen kuului myös Riposto, joka erosi siitä 1842. Riposto liitettiin uudelleen Giarreen 1939: uuden kunnan nimi oli ensin Giarre-Riposto ja sittemmin Ionia. Tämä vaihe jäi kuitenkin lyhyeksi, sillä Giarre ja Riposto erotettiin toisistaan jo 1945.

Giarren pääkirkko on uusklassinen Chiesa di Sant'Isidoro, joka vihittiin 1818, mutta joka valmistui lopullisesti vasta 1890. Giarren historiallisen keskustan sydän on suorakulmainen, kaksi neliteräistä kukkakuviota käsittävä Piazza del Duomo, joka rajautuu etelässä  Sant'Isidoron kirkkoon. Kukkakuvioiden välissä on dodekagono eli kaksitoistakulmio, jonka sisään on kirjoitettu Mascalin kreivikunnan motto: "Abundantia in turribus tuis".

Giarrea on kutsuttu nimellä "capitale dell'incompiuto", "keskeneräisyyksien pääkaupunki", sillä kaupungin alueella on väkilukuun nähden huomattava määrä valmistumatta jääneitä julkisia rakennuksia.

## Talous ja liikenne
Giarren pääelinkeinoja ovat kaupankäynti, elintarviketeollisuus ja maatalous (sitrushedelmät, vilja, oliivit). Giarren rautatieasema, Stazione di Giarre-Riposto, sijaitsee rataosuudella Messina–Syrakusa. Lisäksi Giarressa on kolme asemaa Ferrovia Circumetnea -radan varrella. Autostrada A18 kulkee Giarren halki. Lähin kansainvälinen lentoasema on Aeroporto di Catania-Fontanarossa noin 30 kilometriä Giarresta etelään.

## Lähteet

## Aiheesta muualla
*Giarre, Sisilia, Italia — Sunrise, Sunset, and Daylength
Superjuoksija

**Superjuoksija** on suomenhevosravuri, joka on juossut kilpailussa kilometriajan 1.20,0 alittaneen tuloksen. Ensimmäinen superjuoksija oli Viesker, joka juoksi tuloksen 1.19,9 Mikkelin raviradalla heinäkuussa 2002 Suurmestaruusajossa. Nopein superjuoksijoista on Suomen ennätystä 1.18,2 hallitseva V.G. Voitto. Se saavutti tuloksen Suurmestaruusajossa 2024, jossa myös toiseksi tullut Evartti juoksi saman ajan. Nuorimpana superjuoksija-rajan saavutti Weikko, joka juoksi 4-vuotiaana ajan 1.19,9.

## Lähteet
Päivä kerrallaan (albumi)

**Päivä kerrallaan** on suomalaisen laulaja-näyttelijä Jon-Jon Geitelin 26. maaliskuuta 2021 julkaistu ensimmäinen studioalbumi.

## Kappaleet

## Lähteet
Juha Paloneva

**Juha Paloneva** (s. 1976) on valittu Oulun yliopistollisen sairaalan sairaalapalveluiden ensihoidon toimialuejohtajaksi. Aiemmin hän toimi Keski-Suomen hyvinvointialueen sairaalapalveluiden johtajana. Hän vastasi Keski-Suomen Sairaala Novan toiminnasta sekä päivystystoiminnasta sekä osastohoidosta koko Keski-Suomen hyvinvointialueen alueella 1. tammikuuta 2023 alkaen. Sitä ennen oli Keski-Suomen sairaanhoitopiirin johtajaylilääkäri. 

Hän on koulutukseltaan ortopedian ja traumatologian erikoislääkäri, lääketieteen tohtori (LT). Hän toimii Itä-Suomen yliopiston kirurgian professorina (1.10.2019–). Tätä ennen hän toimi määräaikaisena kirurgian professorina Itä-Suomen yliopistossa (1.10.2017–30.9.2019).  Osastonylilääkärinä hän toimi vuodesta 2013. Hän on suorittanut Lääkäriliiton erikoislääkärien johtamiskoulutuksen 2012. Keski-Suomen sairaanhoitopiirin palveluksessa hän ollut vuodesta 2011. Paloneva oli yksi Keski-Suomen hyvinvointialueen hyvinvointialuejohtajan viran hakijoista.  

Keski-Suomen sairaanhoitopiirin johtajaylilääkärin viransijaisena Paloneva toimi helmikuun 2020 alusta. Aikaisempi johtajaylilääkäri Vesa Kataja irtisanoutui tehtävästä joulukuussa 2020   ja virka julistettiin avoimeksi. Juha Paloneva oli yksi johtajaylilääkärin viran hakijoista. 

Juha Palonevan väitöskirja "*Two genes behind PLOSL: Molecular and Pathological Characteristics of the Disease*" hyväksyttiin Helsingin yliopiston lääketieteellisessä tiedekunnassa 2003. 

## Lähteet
Bengt Olof Forsberg

**Bengt Olof Forsberg** (s. 12. marraskuuta 1941 Oulunkylä) on suomalainen tenori, klassisen laulun ja hengellisten laulujen laulaja.

## Diskografia
* 1974 *Ihmeinen sanoma* SIRA TF 2001 LP ja C-kasetti. Bengt Forsberg, laulu, studioyhtye Sam Bergström, sov.
* 1976 *Rid fram kung Jesus* (Ratsasta esiin, kuningas Jeesus) SIRA TF 2002 LP ja C-kasetti. Bengt Forsberg, laulu, studioyhtye. Sam Lindén, sov.
* 1976 *Laulamme Taivaan Isästä* SIRA PRMLP-3 ja C-kasetti. Bengt Forsberg ja lapset. Sam Lindén, sov. Suomenkieliset sanat: Ann-Marie Forsberg.
* 1977 *Seuraa minua*, LP Shalom-yhtye: Eeva Tikka (s. Relander), Helena Söderström, Bengt Forsberg, Bo Ekman, Olav Söderström, piano ja sov.
* 1978 *Kaikkein Paras Kertomus* RV 1049 LP. Bengt Forsberg ja lapset.
* 1980 *Täydellinen rakkaus* IBC 001 C-kasetti. Bengt Forsberg, laulu, Juha Töyrylä, piano ja sov.
* 1981 *Rikkaus* SB 003 C-kasetti. Bengt Forsberg, laulu. Salem Brass
* 1981 *Lauluja raamatun sanoihin* FINLANDIA FA 905 LP ja C-kasetti. Bengt Forsberg, laulu, Pertti Eerola, urut ja piano. Oy Finnlevy Ab.
* 2000 *Ruusutarha-Rosarium* (Ruusuaiheisia liedejä) SIRA FCD 2000. Bengt Forsberg, laulu, Robbert-Jan Roozeman, piano.
* 2001 *In Paradisum* (Lauluja lohduksi) SIRA FCD 2001. Bengt Forsberg, laulu, Luut Klaver, urut ja sovituksia.
* 2003 *Ad festum* (Joululauluja) SIRA FCD 2003. Bengt Forsberg, laulu, Olav Söderström, urut ja sovituksia.

## Lähteet
Athée-sur-Cher

**Athée-sur-Cher** on kunta Ranskassa Indre-et-Loiren departementissa Centre-Val de Loiren alueella. Se sijaitsee Cherjoen varrella, noin 22 kilometriä Toursin kaupungista kaakkoon.

Kunnan nähtävyyksiä on 19 metriä korkea torni *Tour Brandon*. Tornin sisähalkaisija on noin kahdeksan metriä ja seinämän paksuus 2,3 metriä. Torni on jäännös 1100-luvulla rakennetusta linnasta, joka tuhoutui satavuotisessa sodassa 1400-luvulla.

Athée-sur-Cherissä on yksi säilynyt linna, *Château de Nitray*. Alkuperäinen linna on rakennettu todennäköisesti 1200-luvulla. Linna on kokenut useita muutoksia vuosisatojen kuluessa. Nykyinen renessanssilinna on 1500-luvulta, ja sitä ympäröi 43 hehtaarin laajuinen englantilainen puutarha. Linnan tiloilla on viljelty viiniä 1700-luvulta lähtien. Linnan viinit ovat saaneet AOC Touraine -laatuluokituksen.

## Lähteet

## Aiheesta muualla
Eduard Sobol

**Eduard Sobol** (s. 20. huhtikuuta 1995 Vilnijansk) on ukrainalainen jalkapalloilija. Hän on pelipaikaltaan vasen laitapuolustaja. Hän on pituudeltaan 186-senttimetrinen. Hän edustaa Belgian liigassa pelaavaa Club Bruggea lainalla kotimaansa Šah’tar Donetskista ja on pelannut vuodesta 2016 Ukrainan maajoukkueessa.

Sobol aloitti liigauransa Metalurh Zaporižžjan joukkueessa ja siirtyi vuonna 2013 Šah’tar Donetskiin mutta on sittemmin pelannut myös lainasopimuksilla eri seuroissa Ukrainassa ja Tšekissä. Kesällä 2019 hän siirtyi lainalle belgialaisseura Club Bruggeen. Hän on pelannut Ukrainan pääsarjassa 80 ottelua, Tšekin pääsarjassa 41 ottelua ja Belgian pääsarjassa 56 ottelua. Maaleja hän on tehnyt Tšekissä ja Belgiassa kaksi sekä Ukrainassa yhden. Mestarien liigassa hän on pelannut kahdeksan ottelua Club Bruggen joukkueessa ja Eurooppa-liigassa 16 ottelua eri joukkueissa.

Sobol on pelannut Ukrainan nuorisomaajoukkueissa. Hän nousi Ukrainan A-maajoukkueeseen ensimmäisen kerran syyskuussa 2016 MM-karsintaottelussa Islantia vastaan. Hän on pelannut yhteensä 21 A-maaottelua, joista 15 ottelussa avauskokoonpanossa. Kesän 2021 EM-kilpailujen alkulohkossa hän tuli toisessa ottelussa Pohjois-Makedoniaa vastaan vaihdosta kentälle ottelun viime hetkiksi.

## Lähteet
Maastojuoksun maailmanmestaruuskilpailut 1977

**[[Maastojuoksun maailmanmestaruuskilpailut]] vuonna [[1977]]** järjestettiin Düsseldorfssa, Länsi-Saksassa 20. maaliskuuta, ja ne olivat viidennet virallisen MM-arvon saaneet maastojuoksukilpailut.

## Mitalistit
### Miehet

### Naiset

## Lähteet
*https://web.archive.org/web/20071016110427/http://mypage.bluewin.ch/tomtytom/iccu/wxc_iaaf/wxc_SM1977S.html IAAF World Cross Country Championships, 12.3km CC Men, Düsseldorf Graffenberg Date: Sunday, March 20, 1977
*https://web.archive.org/web/20071016110810/http://mypage.bluewin.ch/tomtytom/iccu/wxc_iaaf/wxc_SW1977S.html IAAF World Cross Country Championships, 5.1km CC Women, Düsseldorf Graffenberg Date: Sunday, March 20, 1977
Selkä vasten selkää

**Selkä vasten selkää** on suomalaisen laulajaduo Einon ja Aapelin 4. syyskuuta 2020 julkaistu ensimmäinen studioalbumi. Albumi oli ehdolla vuoden 2021 Emma-gaalassa Vuoden lastenmusiikkialbumi -kategoriassa.

## Kappaleet

## Lähteet
Marcus Valerius Corvus

**Marcus Valerius Corvus** (371 eaa – 271 eaa.) oli roomalainen sotakomentaja, kuusinkertainen konsuli ja diktaattori. 

## Uran alku
Marcus Valerius syntyi patriisiperheeseen Valeria-sukuun. Hän palveli myöhemmin armeijassa, jossa sai arvonimen Corvus (). Legendan mukaan hän sai arvonimen voitettuaan kaksintaistelussa gallialaisen jätin variksen avustuksella. Legenda kertoo variksen laskeutuneen hänen kypärälleen ja lopulta lentäneen päin vastustajan kasvoja. Corvuksesta tuli tämän jälkeen hyvin kuuluisa. Hänet valittiin konsuliksi 23-vuotiaana, mikä oli erittäin poikkeuksellista.

## Samnilaissodat
Samnilaiset vuoristoheimot alkoivat vuonna 343 eaa. laajentaa alueitaan kohti länttä. He hyökkäsivät Sidisiinin heimon kimppuun ja jatkoivat hyökäten kohti Campaniaan suurinta kaupunkia Capuaa. Tämän jälkeen Campania pyysi apua Roomalaisilta. Pitkään samnilaisten liittolaisina olleet roomalaiset vaihtoivat puolta ja julistivat sodan Samniumia vastaan.

### Corvus lähtee Campaniaan
Rooman liittyessä sotaan joukkoja lähetettiin kahdelle eri alueelle. Toinen konsuli Cornelius Arvina lähti kohti samnilaisia, kun taas Corvus lähti Campaniaan. Campaniassa Corvus kävi Gaurus-vuoren taistelun, joka päättyi voitokkaasti Roomalle. Rooma voitti ensimmäisen samnilaissodan ja laajensi alueitaan. Corvus saavutti diktaattorin arvon.

## Myöhempi ura
Marcus Valerius Corvus toimi luultavasti legaattina toisessa samnilaissodassa (325 eaa). Corvus saavutti sen jälkeenkin useita korkea-arvoisia virkoja.

* 301 eaa diktaattori
* 300 eaa konsuli
*299 eaa konsuli

Hän kuoli vuonna 271 eaa. 100-vuotiaana.

## Taiteessa
Marcus Valerius Corvus esiintyy vuonna 1586 julkaistussa Hendrick Goltziusuksen sarjassa Roomalaisia sankareita, 1586.

## Lähteet
* 
* 
* 
*https://artmuseum.princeton.edu/collections/objects/134108 Viitattu 10.4.2021.
Céré-la-Ronde

**Céré-la-Ronde** on kunta Ranskassa Indre-et-Loiren departementissa Centre-Val de Loiren alueella. Se sijaitsee noin 50 kilometriä Toursin kaupungista kaakkoon.

Kunnan nähtävyys on keskiaikainen linna *Château de Montpoupon*. 1400-luvulla linna sai renessanssisen ulkomuotonsa, ja se muutettiin asuinrakennukseksi. 1920-luvulla linna varustettiin sähköllä, juoksevalla vedellä sekä keskuslämmityksellä.

## Lähteet

## Aiheesta muualla
Marlos

**	Marlos Romero Bonfim**, taiteilijanimeltään **Marlos** (s. 7. kesäkuuta 1988 São José dos Pinhais, Brasilia) on brasilialais-ukrainalainen jalkapalloilija. Hän on pelipaikaltaan laitahyökkääjä. Hän on pituudeltaan 174-senttimetrinen. Hän edustaa ukrainalaista Šah’tar Donetskia ja on pelannut Ukrainan maajoukkueessa.

Marlos siirtyi kotimaastaan Ukrainaan vuonna 2012. Hän edusti Metalist Harkovaa 2,5 vuotta ja siirtyi kesällä 2014 Šah’tar Donetskiin. Hän on pelannut Ukrainan liigassa 218 ottelua ja tehnyt niissä 66 maalia. Mestarien liigassa hän on pelannut 34 ottelua ja tehnyt niissä kaksi maalia.

Marlos on pelannut Ukrainan maajoukkueessa lokakuusta 2017 alkaen 26 maaottelua. Ainoan maalinsa hän on tehnyt syyskuussa 2019 EM-karsintaottelussa Liettuaa vastaan. Kesän 2021 EM-kilpailuissa hän on tullut vaihdosta kentälle kahdessa alkulohko-ottelussa.

## Lähteet
Juhani Vikainen

**Otto Juhani Vikainen** (25. huhtikuuta 1936 Taivassalo – 6. toukokuuta 2020 Rusko) oli suomalainen taidegraafikko ja kuvanveistäjä.

Vikainen kävi Turun Taideyhdistyksen piirustuskoulun vuosina 1952–1955 ja Aukusti Tuhkan taidegrafiikan kurssin 1960–1961. Taiteilijan debyytti oli Turun Taideyhdistyksen vuosinäyttely Turun Taidemuseossa vuonna 1958. Vikainen toimi opettajana Turun seudun työväenopistoissa. Hän kuului Suomen Taidegraafikoiden  näyttelytoimikuntaan ja johtokuntaan 1980-luvulla. Lisäksi Vikainen oli Suomen Taiteilijaseuran edustajistossa vuosina 1981-1993 sekä Turun Taidegraafikot yhdistyksen hallituksen jäsen 1965–1989, puheenjohtaja 1977–1989, ja kunniapuheenjohtaja vuodesta 1990. Luova Grafiikka yhdistyksen hallituksen jäsen hän oli 1979–1982 ja Suomen Kulttuurirahaston Varsinais-Suomen rahaston hoitokunnan ja työvaliokunnan jäsen vuosina 1992–2001. Turun Taideyhdistys ry/Turun Taidemuseon hallituksen jäsenenä hän toimi vuosina 1979-1992 ja Turun Ateljeetalosäätiön hallituksen jäsenenä 1979–2000.

Hänen isänsä oli professori Jussi Vikainen.

Vikaisen näyttelyitä on ollut Tm-galleriassa, Taidesalonki Husassa ja Taidegraafikoiden galleriassa.

## Julkisia teoksia
* *Pyhän Henrikin tien muistoreliefi*, Nousiainen (1978)
* *Veteraanikivi*, Loimaa (1987)
* Punaisten muistomerkki *Aika ja Muisto*, Naantali (2004)

### Valokuvia julkisista teoksista

Tiedosto:Piispa Pyhän Henrikin muistokivi.JPG|*Piispa Pyhän Henrikin muistokivi*, 1978, Nousiainen.
Tiedosto:Nunnanpolun muistomerkki by Juhani Vikainen 1980 Rusko.jpg|*Nunnanpolun muistomerkki*, 1980, Rusko.
Tiedosto:Veteraanikivi Heimolinna.JPG|*Veteraanikivi*, 1987, Loimaa
Tiedosto:Juhani Vikainen Aika ja muisto 2004 Naantali.JPG|*Aika ja muisto*, Kansalaissodassa menehtyneiden muistomerkki, 2004, Naantali.


## Lähteet

## Aiheesta muualla
*Otto Juhani Vikainen Suomen Taiteilijaseuran Kuvataiteilijamatrikkeli.
Kalajärven terveysasema

**Kalajärven terveysasema** on Länsi-Uudenmaan hyvinvointialueen terveysasema, joka toimii Kalajärven palvelukeskuksessa, pohjoisespoolaisessa Kalajärven kaupunginosassa. Terveysasema muutti Kalajärven palvelukeskukseen tammikuussa 1995.

## Lähteet

## Aiheesta muualla
*Hätätilanteet  (espoo.fi)
*Terveysasemat Espoossa  (espoo.fi)
*Palvelukartta: Kalajarven terveysasema (hel.fi)
MI-5 – Erikoisjoukkue

**MI-5 – Erikoisjoukkue** (*Spooks: The Greater Good*) on BBC One -kanavan televisiosarjaan *[[Erikoisjoukkue]]* (*Spooks*) perustuva toimintaelokuva vuodelta 2015. Sen on ohjannut intialaissyntyinen Bharat Nalluri.

## Juoni

Terroristi Qasim (Elyes Gabel) pakenee vankikuljetuksesta. Harry Pearcea (Peter Firth) MI5:n terrorismin vastaisen yksikön johtajaa syytetään paosta koska hän valvoi kuljetusta. Pearce eroaa palveluksesta ja lavastaa oman itsemurhansa. Hän epäilee että MI5:n riveissä on petturi ja saa avukseen Will Hollowayn (Kit Harington) jonka kanssa hän pyrkii estämään terroristien suunnitteleman iskun.

## Näyttelijät

Lähde: 

## Lähteet

## Aiheesta muualla
* 
*
Luettelo Suomen virallisen singlelistan ykkösistä vuonna 2021

Tämä on **luettelo [[Suomen virallinen lista|Suomen virallisen singlelistan]]** kärkipaikkaa hallussaan pitäneistä artisteista ja singleistä vuonna 2021.

## Singlelista

## Katso myös
* Luettelo musiikkilistoista

## Lähteet
*
Timothy Castagne

**Timothy Castagne** (s. 5. joulukuuta 1995 Arlon) on belgialainen jalkapalloilija. Hän on pelipaikaltaan useimmiten oikealla laidalla pelaava puolustaja. Hän edustaa Englannin Valioliigassa pelaavaa Fulhamia ja on pelannut vuodesta 2018 Belgian maajoukkueessa.

Castagne nousi Genkin junioreista edustusjoukkueeseen kaudella 2014–2015. Hän pelasi kolmen kauden aikana Belgian liigassa 80 ottelua ja teki yhden maalin. Kaudella 2016–2017 hän pelasi Eurooppa-liigassa kymmenen ottelua ja teki kaksi maalia. Heinäkuussa 2017 hän siirtyi italialaisseura Atalantaan. Hän pelasi kolmen kauden aikana Serie A:ssa 75 ottelua ja teki niissä viisi maalia. Kauden 2017–2018 Eurooppa-liigassa hän pelasi kolme ottelua ja kauden 2019–2020 Mestarien liigassa kuusi ottelua, joissa hän teki yhden maalin.

Castagne siirtyi syyskuussa 2020 englantilaisseura Leicester Cityyn. Valioliigassa hän teki maalin avausottelussaan West Bromwich Albionia vastaan. Hän oli kaudella 2020–2021 loukkaantumisten vuoksi pariin otteeseen usean viikon ajan poissa kentiltä ja pelasi Eurooppa-liigassa vain kaksi ottelua. Valioliigassa hän pelasi debyyttikaudellaan 27 ottelua ja teki kaksi maalia. Hän pelasi viisi ottelua Leicesterin voittaessa FA Cupin 2021, muun muassa täydet minuutit puolivälierässä, välierässä ja loppuottelussa. Kaudella 2021–2022 hän pelasi 27 valioliigaottelua ja teki yhden maalin. Eurooppa-liigassa hän pelasi viisi ja Konferenssiliigassa neljä ottelua. Seuraavalla kaudella hän pelasi Valioliigassa 37 ottelua, joista yhtä vaille kaikki avauskokoonpanossa, ja teki kaksi maalia. Kausi päättyi Leicesterin putoamiseen Valioliigasta, ja elokuussa 2023 Castagne siirtyi Fulhamiin. Hän pelasi kaudella 2023–2024 Valioliigassa 34 ottelua ja teki niissä yhden maalin. Liigacupissa Fulham eteni välieriin ja Castagne pelasi neljä ottelua avauskokoonpanossa. Kaudella 2024–2025 hän pelasi 24 valioliigaottelua, joista avauskokoonpanossa 17 peliä.

Castagne pelasi Belgian alle 18-, alle 19- ja alle 21-vuotiaiden maajoukkueissa. Hän nousi Belgian A-maajoukkueeseen ensimmäisen kerran syyskuussa 2018 ystävyysottelussa Skotlantia vastaan. Hän on pelannut elokuun 2025 puoliväliin mennessä 54 A-maaottelua, joista 49 ottelua avauskokoonpanossa. Hän teki maalin EM-karsinnoissa kesäkuussa 2019 Kazakstania ja lokakuussa 2019 San Marinoa vastaan. Hän loukkaantui Belgian avausottelussa kesän 2021 EM-kilpailuissa, ja hänen kisansa päättyivät siihen. MM-kilpailuissa 2022 hän pelasi täyden ajan Belgian kaikissa kolmessa ottelussa. EM-kilpailuissa 2024 hän pelasi avauskokoonpanossa Belgian kaikki neljä ottelua ja niissä yhtä lukuun ottamatta täyden peliajan.

## Lähteet
Thomas Foket

**Thomas Foket** (s. 25. syyskuuta 1994 Bryssel) on belgialainen jalkapalloilija. Hän on pelipaikaltaan oikealla laidalla pelaava puolustaja tai keskikenttäpelaaja. Hän edustaa Ranskan Ligue 1:ssä pelaavaa Stade de Reimsiä ja on pelannut myös Belgian maajoukkueessa.

Foket aloitti liigauransa Gentin joukkueessa kaudella 2012–2013. Seuraavan kauden hän oli lainalla Oostendessa mutta muutoin hän pelasi Gentissä vuoteen 2018 saakka. Hän voitti Belgian-mestaruuden vuonna 2015. Hänelle kertyi kuuden kauden aikana Belgian liigassa 173 ottelua ja kaksi maalia. Mestarien liigassa hän pelasi seitsemän ottelua ja teki yhden maalin kaudella 2015–2016. Seuraavalla kaudella hän pelasi Eurooppa-liigassa yhdeksän ottelua.

Foket siirtyi elokuussa 2018 ranskalaisseura Reimsiin. Ensimmäisellä kaudella hän pelasi 32 liigaottelua ja toisella 27.

Foket pelasi Belgian alle 18-, alle 19- ja alle 21-vuotiaiden maajoukkueissa. Hän pelasi Belgian A-maajoukkueessa ensimmäisen kerran marraskuussa 2016 ystävyysottelussa Alankomaita vastaan ja toisen kerran maaliskuussa 2017 ystävyysottelussa Venäjää vastaan. Hän palasi maajoukkueeseen marraskuussa 2020 ja on pelannut maaliskuun 2021 loppuun mennessä viisi A-maaottelua, joista yhden avauskokoonpanossa.

## Lähteet
Torsten Ekbom

**Torsten Ekbom** (1938 Tukholma, Ruotsi – 2014) oli ruotsalainen kirjailija. Hän oli 1961–1965 toimittajana *Rondossa* ja työskenteli myös *[[Dagens Nyheter]]issä*.

Ekbomin isä oli lääkäri. Ekbom opiskeli Tukholmassa ja Uppsalassa ja valmistui filosofian kandidaatiksi.

Ekbomin lähtökohta oli ranskalainen "uusi romaani". Hänen teoksissaan kieli virtaa keskeytyksettä, ja hän kuvaa todellisuutta kollaasimaisina jaksoina. Vastuu tulkinnasta hän antaa lukijalle. Kaunokirjallisuuden hylättyään hän kirjoitti esseitä kuvataiteesta, kirjallisuudesta ja musiikista. Viimeiseksi teokseksi jäi John Cagea käsittelevä *En trädgård av ljud* (2009).

## Teokset
* *Bröderna Casey* (Leif Nylénin ja Per Olov Enquistin kanssa yhteisellä salanimellä Peter Husberg), 1964

## Lähteet
Moussa Ali

**Mousa Ali** () on Etiopian, Eritrean ja Djiboutin välissä oleva 2&nbsp;021 metrin korkuinen tulivuori.

## Lähteet
* https://www.peakbagger.com/peak.aspx?pid=11143
Bashkim Fino

**Bashkim Fino ** (12. lokakuuta 1962 Gjirokastër – 29. maaliskuuta 2021 Tirana) oli albanialainen Albanian sosialistipuolueen poliitikko. Hän on toimi Albanian pääministerinä. Fino kuoli 29. maaliskuuta 2021 kärsittyään COVID-19:stä.

## Lähteet
Einar Bragi

**Einar Bragi Sigurðsson** (1921 Eskifjörður, Islanti – 2005 Reykjavik, Islanti) oli islantilainen runoilija ja kääntäjä. Hän kuului islantilaisten modernistien eli atomirunoilijoiden johtajiin. Hän perusti ryhmän julkaisun *[[Birtingur]]*, joka ilmestyi 1953-1968. Einar Bragin runoissa on nähty yhteyttä Ruotsin fyrtiotalismiin. Hän kirjoitti myös proosarunoja.

## Suomennetut runot
Maj-Lis Holmbergin suomentamia runoja on antologiassa *[[Ja tunturin takaa kuulet|Ja tunturin takaa kuulet: Islannin sodanjälkeistä lyriikkaa]]* (Espoo: Weilin+Göös, 1977 )
* Aamunkoitto
* Elämän rauhattomuutta	 
* Kevättulva
* Kiertosäe
* Lyhyesti	
* Mainetta
* Polttouhri
* Rakkauslaulu
* Runo
* Syksyinen näkymä
* Yösilmät
* Yötä vasten

## Lähteet
The Fundamentals of Caring

**The Fundamentals of Caring** on vuonna 2016 ensi-iltansa saanut yhdysvaltalainen draamakomediaelokuva, jonka on ohjannut ja käsikirjoittanut Rob Burnett. Elokuvan pääosissa esiintyvät Paul Rudd, Craig Roberts ja Selena Gomez. Juoni perustuu kirjailija Jonathan Evisonin vuonna 2012 julkaistuun romaaniin *[[The Revised Fundamentals of Caregiving]]*. Elokuva kertoo masentuneesta kirjailijasta, joka päättää auttaa lihasrappeumaa sairastavaa Trevor-nimistä poikaa tämän isän etsimisessä.

Elokuva sai ensi-iltansa Sundancen elokuvajuhlilla tammikuussa 2016, ja saman vuoden kesäkuussa se julkaistiin Netflixissä. Elokuva keräsi Sundancessa paljon kehuja, kun taas lopulliset arviot ovat olleet vaihtelevia. Metacriticissä elokuva on saanut 55 pistettä 100:sta ja Rotten Tomatoesissa arvosanan 77&nbsp;%.

## Rooleissa

## Lähteet

## Aiheesta muualla
* The Fundamentals of Caring Netflixissä
*
Trần Hưng Đạo

**Trần Hưng Đạo** (n. 1229–1300 Van Kiep, Vietnam), alkujaan **Trần Quốc Tuấn** ja tunnettu myös nimellä **Hung Dao Vuong**, oli vietnamilainen sotapäällikkö, joka kukisti kaksi mongolien valloitusyritystä 1200-luvulla. Hän oli eräs ensimmäisistä merkittävistä vietnamilaisista sotilasstrategeista. Nykyisinkin häntä pidetään merkittävänä kansallissankarina Vietnamissa.

1280-luvun alkuvuosina Vietnamin kuningaskunta kohtasi kasvavan uhan Kublai-kaanin johtamien mongolien taholta. Tultuaan valituksi Vietnamin asevoimien ylipäälliköksi Tran kannusti joukkonsa taistelemaan valloittajia vastaan. Kun mongoliarmeija valtasi Punaisenjoen laakson Vietnamin pohjoisosissa suurella armeijalla vuosina 1283–1284, Tran aluksi väisti maahantunkeutujia ja vastasi uhkaan puolustavalla strategialla. Hän käytti mongoleja vastaan sissitoimintaa ja poltetun maan taktiikkaa, minkä jälkeen hän ryhtyi vastahyökkäykseen, vapautti Vietnamin pääkaupungin valloittajien otteesta ja ajoi nämä takaisin Kiinan alueelle.

Mongolit yrittivät Vietnamin valloitusta toiseen otteeseen vuonna 1287. Jälleen Tran joukkoineen antoi mongoleiden ensin vallata pääkaupungin ennen ryhtymistään vastahyökkäykseen. Ratkaisutaistelut käytiin Bạch Đằng -joella vuonna 1288. Kublai-kaanin džonkit houkuteltiin hyökkäämään pitkin vesistöä, jonka pohjaan oli upotettu rautakärkisiä keihäitä: strategia, joka oli peräisin aikaisemmalta vietnamilaiselta soturilta Ngô Quyêniltä.

## Lähteet

## Aiheesta muualla

* TRAN HUNG DAO (1213-1300)
Katariina Lonka

**Katariina Lonka** (s. 4. huhtikuuta 1995 Hamina) on suomalainen maastohiihtäjä, joka edustaa Ikaalisten Urheilijoita. Hänen valmentajansa on Jari Isometsä ja hän asuu Nummelassa.

Lonka on moninkertainen nuorten sarjojen SM-mitalisti ja N23-sarjan suomenmestari vuodelta 2017. Hän on myös naisten viestinhiihdon suomenmestari vuodelta 2021, Ikaalisten Urheilijoiden joukkueessa.

## Lähteet
Peter Husberg

**Peter Husberg** on salanimi, jota ovat käyttäneet yhdessä Torsten Ekbom, Per Olov Enquist ja Leif Nylén.

## Teokset
* *Bröderna Casey*, 1964

## Lähteet
Sipurasaarenliituri

**Sipurasaarenliituri** (*Hylopetes sipora*) on Indonesian kuuluvalla Siporan saarella tavattava nuolihäntäliituri. Lajin ekologia tunnetaan huonosti. Kansainvälinen luonnonsuojeluliitto on määritellyt sen erittäin uhanalaiseksi lajiksi.

## Koko ja ulkonäkö
Sipurasaarenliiturien ruumiin pituus on noin 140&nbsp;mm ja paino 89,2&nbsp;g. Vatsapuoli on ruskeankeltainen tai ruskeanoranssi. Rinnalla on valkoinen laikku. Häntä on ruskeanmusta. Sen juuri on hieman vartta vaaleampi ja hännänpää on valkoinen.

## Levinneisyys ja elinympäristö
Sipurasaarenliituria tavataan ainoastaan Indonesian Sumatran länsipuolella sijaitseviin Mentawaisaariin kuuluvalla Siporan saarella. Saarella on kokoa 845&nbsp;km². Lajin elinympäristö käsittää pääasiassa aarniometsiä. Sen muusta ekologiasta tiedetään vain hyvin vähän.

## Uhat ja suojelu
Kansainvälinen luonnonsuojeluliitto eli IUCN on määritellyt sipurasaarenliiturin erittäin uhanalaiseksi lajiksi. Lajin kantojen uskotaan olevan laskussa, joskin niiden kokoa ei tunneta. Sipurasaarenliituria uhkaa sen elinympäristön häviäminen, kun metsiä hakataan puuteollisuuteen, polttopuuksi ja viljelymaan raivauksen takia.

## Lähteet
Leif Nylén

**Leif Paul Nylén**, salanimi **Peter Husberg**, (1939 Trondheim, Norja – 2016) oli ruotsalainen kirjailija, kriitikko ja muusikko. Hän oli  1968–1970 taideaikakauslehti *[[Paletten]]in* toimittaja ja vuodesta 1972 *[[Dagens Nyheter]]in* taide- ja kirjallisuuskriitikko.

Nylén oli ruotsalaisen yhtyeen Blå Tågetin rumpali ja kirjoitti sille tekstejä.

Nylénin isä oli professori Paul Nylén, ja hänen puolisonsa oli  Louise Waldén.

## Teokset
* *Bröderna Casey* (Per Olov Enquistin ja Torsten Ekbomin kanssa salanimellä Peter Husberg), 1964

## Lähteet
Mentawainliituri

**Mentawainliituri** (*Iomys sipora*) on Indonesiaan kuuluvilla Siporan ja Pohjois-Pagain saarilla tavattava eteläaasianliituri. Sen elintapoja ei tunneta ja vuonna 1991 tehdyissä kenttätutkimuksissa ei löydetty yhtäkään yksilöä. Kansainvälinen luonnonsuojeluliitto on määritellyt sen erittäin uhanalaiseksi lajiksi.

## Koko ja ulkonäkö
Mentawainliiturien naaraiden ruumiin  pituus on 179,5&nbsp;mm ja hännän pituus 195,5&nbsp;mm. Urosten vastaavat lukemat ovat 196&nbsp;mm ja 175&nbsp;mm. Mentawainliituri on selkäpuoleltaan tummanruskea. Häntä on lähes musta. Vatsapuoli on vaaleampi. Korvat ovat karvattomat. Naarailla on kaksi nisäparia.

## Levinneisyys ja elinympäristö
Mentawainliituria tavataan Indonesian Mentawaisaariin kuuluvilla Siporan ja Pohjois-Pagain saarilla. Koko levinneisyysalueella on kokoa ehkä noin 2&nbsp;582&nbsp;km². Kaikki tunnetut mentawainliiturit tunnetaan kuitenkin vain viideltä eri kohteelta. Lajin elinympäristö käsittää aarniometsiä 500 metrin korkeuksille merenpinnasta. Lajin elintavoista ei tiedetä juuri mitään.

## Uhat ja suojelu
Kansainvälinen luonnonsuojeluliitto eli IUCN on määritellyt mentawainliiturin erittäin uhanalaiseksi lajiksi. Indonesian kansallismuseon kenttätutkimuksissa vuonna 1991 ei löydetty yhtäkään yksilöä. Laji saattaakin olla jo kadonnut kokonaan, joskin sitä ei ole virallisesti luokiteltu mahdollisesti sukupuuttoon kuolleeksi lajiksi.

Lajin pääasiallinen uhka on sen elinympäristön katoaminen. Sen asuttamia metsiä kaadetaan esimerkiksi puuteollisuuden tarpeisiin ja viljelymaaksi.

## Lähteet
Anders Ehnmark

**Anders Ehnmark** (1931 Linköping, Ruotsi – 2019 ) oli ruotsalainen kirjailija. Hän kirjoitti yhteiskunnallisia esseitä, muun muassa kokoelman *Maktens hemligheter*, joka oli 1980-luvulla Ruotsissa eniten keskustelua herättäneitä esseekokoelmia. Lisäksi hän kirjoitti näytelmiä P. O. Enquistin kanssa.

## Lähteet
Einar Benediktsson

**Einar Benediktsson** (1864 Elliðavatn, Islanti – 1940 Herdísarvík, Islanti) oli islantilainen runoilija.

Einar oli Islannissa asianajaja ja nimismies, myöhemmin Britanniassa ja Tanskassa liikemies.

Einarin monumentaaliset runot ovat toisinaan vaikeaselkoisia, ja niiden aiheet perustuvat islantilaisiin muinais- ja kansansatuihin, luontoon ja hänen ulkomaanmatkoihinsa. Joissakin runoissa näkyy usko yli-ihmiseen, kuten "Egill Skallaggrimsson" kokoelmassa *Hrannir* (1913).

## Lähteet
Theodor Frosterus

**Nils Theodor Frosterus** (30. marraskuuta 1842 Vaasa – 27. syyskuuta 1919 Helsinki) oli suomalainen insinööri ja virka- ja valtiopäivämies.

Frosteruksen vanhemmat olivat kirkkoherra, professori Benjamin Frosterus ja Wilhelmina Sofia af Gadolin ja puoliso vuodesta 1875 Ida Johanna Lovisa Carp. Frosterus tuli ylioppilaaksi 1860 ja valmistui filosofian maisteriksi 1869, insinööritutkinnon hämn suoritti Zürichissä 1867. Frosterus toimi ratarakennushankkeissa vuodesta 1868 ja oli tie- ja vesirakennuslaitoksen palveluksessa vuodesta 1873. Rautatiehallituksen palveluksessa Frosterus toimi ratajohtajan apulaisena 1878–1910. Hän oli Helsingin kaupunginvaltuuston jäsen 1882–1893 ja porvarissäädyssä Pietarsaaren edustaja valtiopäivillä 1891.

## Lähteet
Fredrik Jansson

**Axel Fredrik Salomon Jansson** (12. elokuuta 1858 Helsinki – 5. toukokuuta 1906 Helsinki) oli suomalainen juristi, asianajaja ja virka- ja valtiopäivämies.

Janssonin vanhemmat olivat laamanni, valtiopäivämies August Fredrik Jansson ja Rosalie Karolina Josefina Saurén ja puolisot vuodesta 1886 Sigrid Aurora Becker (k. 1900) ja vuodesta 1902 Olga Karolina Reincke. Jansson tuli ylioppilaaksi 1876, suoritti ylemmän oikeustutkinnon 1882 ja sai varatuomarin arvon 1885. Hän perusti asianajotoimiston kollegansa kanssa 1885, mutta toimi ensin senaatissa ylimääräisenä kopistina 1886 ja rautatiehallituksessa notaarina 1887. Jansson oli myös kutomoliikkeen perustaja ja johtaja ja omisti Nordsjön kartanon. Hän oli Helsingin kaupunginvaltuuston jäsen vuodesta 1891 aina kuolemaansa saakka. Jansson oli   porvarissäädyssä Raahen edustaja valtiopäivillä  1891 ja Helsingin edustaja valtiopäivillä  1894, 1897, 1899, 1904–1905 ja 1905–1906.

## Lähteet
Coregonus bezola

**Coregonus bezola** on hävinneeksi lajiksi luokiteltu ranskalainen siikalaji. Sitä ei ole havaittu ainoasta tunnetusta elinpaikastaan Bourgetjärvestä 1960-luvun jälkeen.

*Coregonus bezola* oli enintään 32 senttimetrin mittainen. Slkäpuolen väri vaihteli kellertävästä ruskehtavaan. Kyljet olivat hopeiset kellertävällä vivahteella. Lajilla oli 26–33 siivilähammasta ja kylkiviivalla 81–87 suomua. Lajin lisääntymisaika oli tammi-helmikuussa. Kutu tapahtui 70–80 metrin syvyydessä mutapohjalla.

Paikallisille kalastajille tehtyjen haastattelujen mukaan laji on hävinnyt Bourgetjärvestä 1960-luvulla. Viimeinen dokumentoitu näyte  on kerätty 1800-luvun lopulla.

## Lähteet
Carl Johan Sundman

**Carl Johan Sundman** (26. elokuuta 1836 Porvoon pitäjä – 10. huhtikuuta 1921 Kuopio) oli suomalainen sotilas, pankinjohtaja ja valtiopäivämies.

Sundmanin vanhemmat olivat merikapteeni Carl Jacob Sundman ja Charlotta Sofie Ceder. Sundman jätti lyseon kesken ja siirtyi sotilasuralle. Hän palveli Vaasassa ja Oulussa aina vuoteen 1868, jolloin hänet siirrettiin lakkautuspalkalle esikuntakapteenina. Sundman toimi tämän jälkeen lyhyen aikaa Oulun läänin apulaiskamreerina ja sitten Pelsonsuon kuivatuksen työnjohtajana, Salahmin ruukin tilanhoitajana, metsä- ja sahaliikkeiden asiamiehenä ja asioidenhoitajana sekä Pohjoismaiden Osakepankin Kuopion konttorin johtajana 1883–1907. Hän oli Kuopion kaupunginvaltuuston jäsen useita vuosia ja porvarissäädyssä Kuopion edustaja valtiopäivillä 1891. Sundman oli myös vuoden 1899 suuren lähetystön jäsen ja puheenjohtaja sen kokouksissa Helsingissä.

## Lähteet
Rubén Vargas

**Rubén Estephan Vargas Martínez** (s. 5. elokuuta 1998 Adligenswil) on sveitsiläinen jalkapalloilija, pelipaikaltaan laitahyökkääjä. Hän edustaa Espanjan Primera Divisiónissa pelaavaa Sevillaa.

## Seurajoukkueura
Vargas nousi Luzernin junioreista edustusjoukkueeseen kaudella 2017–2018 ja pelasi Sveitsin liigassa kahden kauden aikana 50 ottelua, joissa hän teki yhdeksän maalia. 

Heinäkuussa 2019 hän siirtyi saksalaisseura Augsburgiin. Hän pelasi 5,5 kauden aikana Bundesliigassa 154 ottelua ja teki niissä 20 maalia. Hän teki kaksi maalia syyskuussa 2019 kolmannessa bundesliigaottelussaan Werder Bremeniä vastaan.

Tammikuussa 2025 Vargas siirtyi espanjalaisseura Sevillaan vuoteen 2029 ulottuvalla sopimuksella. Sevilla maksoi hänestä 2 miljoonan euron siirtokorvauksen. Kevätkaudella 2025 Vargas pelasi 11 Primera Divisiónin ottelua, joissa hän teki kaksi maalia.

## Maajoukkueura
Vargas pelasi vuosina 2018–2019 Sveitsin alle 21-vuotiaiden maajoukkueessa kuusi ottelua, joissa hän teki kaksi maalia. 

Vargas pelasi Sveitsin A-maajoukkueessa ensimmäisen kerran syyskuussa 2019 EM-karsintaottelussa Gibraltaria vastaan. Kolmannessa ottelussaan Vargas teki maalin, kun vastustajana oli jälleen Gibraltar. Toisen maajoukkuemaalinsa hän teki maaliskuussa 2021 ystävyysottelussa Suomea vastaan, kolmannen syyskuussa 2021 ystävyysottelussa Kreikkaa vastaan, neljännen marraskuussa 2021 MM-karsintaottelussa Bulgariaa vastaan, viidennen maaliskuussa 2023 EM-karsintaottelussa Israelia vastaan, kuudennen marraskuussa 2023 EM-karsintaottelussa Israelia vastaan, seitsemännen kolme päivää edellisen jälkeen EM-karsintaottelussa Kosovoa vastaan ja kahdeksannen EM-kilpailujen 2024 neljännesvälierässä Italiaa vastaan. Yhdeksännen ja kymmenennen maalinsa hän teki 25. maaliskuuta 2025 ystävyysottelussa Luxemburgia vastaan.

Kesän 2021 EM-kilpailuissa hän tuli vaihdosta kentälle alkulohko-otteluissa Italiaa ja Turkkia vastaan sekä neljännesvälieräottelussa Ranskaa ja tappiollisessa puolivälieräottelussa Espanjaa vastaan. Jatko-ottelut ratkaisseissa rangaistuspotkukilpailuissa hän teki maalin Ranskaa vastaan mutta epäonnistui maalinteossa joukkueensa neljäntenä laukojana Espanjaa vastaan. MM-kilpailuissa 2022 hän pelasi avauskokoonpanossa Sveitsin kaikki neljä ottelua. EM-kilpailuissa 2024 hän pelasi avauskokoonpanossa neljä ottelua ja tuli vaihdosta kentälle viimeisessä alkulohko-ottelussa. Voitokkaassa neljännesvälierässä Italiaa vastaan hän syötti Sveitsin ensimmäisen maalin ja teki itse toisen. Vargas on pelannut lokakuun alkuun 2025 mennessä 54 A-maaottelua, joista 37 ottelua avauskokoonpanossa.

## Lähteet
Mikael Lindén

**Frans Mikael Lindén** (17. maaliskuuta 1853 Helsinki – 1. marraskuuta 1929 Tammisaari) oli suomalainen opettaja, pankinjohtaja ja valtiopäivämies.

Lindénin vanhemmat olivat pakkahuoneentarkastaja Magnus Eberhard Lindén ja Teresia Karolina Selenius ja puoliso vuodesta 1880 Ida Johanna Calonius. Lindén tuli ylioppilaaksi 1873 ja valmistui filosofian maisteriksi 1877. Hän toimi opettajana Tammisaaren reaalikoulussa vuodesta 1878 ja samalla Yhdyspankin Tammisaaren konttorin johtajana vuodesta 1883. Tammisaaren opettajaseminaarin lehtorin tehtävää vuodesta 1887 hoitanut Lindén erotettiin tehtävästä poliittisista syistä 1903, mutta hän palasi sitä hoitamaan 1906–1908. Lindén oli Tammisaaren kaupunginvaltuuston jäsen 1883–1903 ja porvarissäädyssä Tammisaaren edustaja valtiopäivillä 1894.

## Lähteet
Hakim Nazir

**Hakim Nazirovich Nazarov** (15. lokakuuta 1915 Taškent – 15. toukokuuta 2008) eli **Hakim Nazir** oli uzbekistanilainen neuvostokirjailija.

Nazarov syntyi työläisperheeseen. Hän valmistui Taškentin opettajakorkeakoulusta vuonna 1941 ja suoritti Gorkin kirjallisuusinstituutin korkeakoulututkinnon vuonna 1956. Nazarov työskenteli lehtien, radion ja kirjakustantamon toimittajana sekä kirjallisuuskonsulttina. Hän liittyi Neuvostoliiton kommunistiseen puolueeseen vuonna 1947 ja toimi Uzbekistanin kirjailijaliiton vastaavana sihteerinä vuosina 1953–1954.

Kirjailijan ensimmäinen kertomuskokoelma ilmestyi vuonna 1948. Hän kirjoitti lapsille suunnattuja kertomuksia, romaaneja, runoja ja kuvauksia sekä käänsi venäläistä kirjallisuutta. Hakim Nazir sai Uzbekistanin SNT:n valtionpalkinnon vuonna 1981 ja tasavallan kansankirjailijan arvonimen vuonna 1984.

## Suomennettu teos
* *Puuvillapensas: kertomuksia*. Venäjän kielestä suom. Vappu Lindberg. Petroskoi: Karjalais-suomalaisen SNT:n valtion kustannusliike, 1955.

## Lähteet
Unioni uuden tasavallan puolesta

**Unioni uuden tasavallan puolesta** (ranskaksi L'Union pour la nouvelle Républiquee, UNR) oli 1. lokakuuta 1958 perustettu ranskalainen poliittinen puolue, joka tuki silloista pääministeriä Charles de Gaullea vuoden 1958 presidentinvaaleissa.

## Historia

UNR voitti marraskuussa 1958 pidetyissä vaaleissa 206 paikkaa 579: stä.

Vuonna 1962 UNR ryhmittyi Gaullistisen työväenliiton (ranskaksi: Union démocratique du travail, UDT) kanssa muodostamaan UNR-UDT. He voittivat 233 paikkaa 482: sta, mikä on hieman vähemmän kuin ehdoton enemmistö. 35 itsenäistä republikaania lisäsi tukeaan UNR:lle. Vuoden 1965 presidentinvaaleissa de Gaulle valittiin jatkokaudelleen.

Vuonna 1967 UNR: n ehdokkaat juoksivat otsikolla Viidennen tasavallan demokraattien unioni (Union des démocrates pour la Ve République, UD-Ve) ja voittivat 200 paikkaa 486: sta.

UNR nimettiin uudelleen tasavallan puolustuksen unioniksi vuonna 1968 ja myöhemmin tasavallan demokraattien liitoksi vuonna 1971.

## Lähteet

## Aiheesta muualla
Arpa on heitetty

**Arpa on heitetty** tarkoittaa seuraavia asioita:
* *[[alea iacta est]]*, latinankielinen lentävä lause
* *[[Arpa on heitetty (vuoden 1954 elokuva)|Arpa on heitetty]]* (*Executive Suite*), Robert Wisen ohjaama yhdysvaltalainen elokuva vuodelta 1954
* *[[Arpa on heitetty (vuoden 1993 elokuva)|Arpa on heitetty]]* (*Frauds*), Stephan Elliottin ohjaama australialainen elokuva vuodelta 1993
* *[[Arpa on heitetty (televisio-ohjelma)|Arpa on heitetty]]*, pohjoismainen tietokilpailuohjelma vuodelta 1964
Jorma Juhani Miettinen

**Jorma Juhani Miettinen** (s. 16. syyskuuta 1947 Kokemäki) on suomalainen mediavaikuttaja, päätoimittaja ja viestintäneuvos. Hän on koulutukseltaan valtiotieteen tohtori Helsingin yliopistosta.

Työuransa Miettinen aloitti Aamulehdessä, ensin aluetoimituksessa Parkanossa ja sitten keskustoimituksessa Tampereella (1968–1972). Hän oli Tampereen yliopiston ensimmäinen tiedotussihteeri 1972–1974 ja lehdistöopin lehtori 1974–1977 sekä tiedotusopin vs. professori 1978. Viestintäalan työt jatkuivat Valtion teknillisen tutkimuskeskuksen tiedottajana 1978–1979 ja Helsingin yliopiston vs. apulaisprofessorina 1979–1980. Pisimmän uran Miettinen teki Mainos-TV-Reklam Ab:n (myöhemmin MTV Oy:n) palveluksessa, missä hän toimi viestintäasiantuntijana 1980–1981, Kymmenen Uutisten ensimmäisenä päätoimittajana 1981–1988 ja apulaisjohtajana 1988–1997 sekä johtajana ja johtoryhmän jäsenenä MTV Oy:n emoyhtiöissä Alma Media Oyj:ssä ja Nordic Broadcasting Oy:ssä 1997–2008. Tästä tehtävästä hän jäi eläkkeelle 2008. Tasavallan presidentti myönsi hänelle viestintäneuvoksen arvon 2.12.2011.

Miettisen väitöskirja käsitteli sanomalehtien lukemista. Tutkimuksessa yhdistettiin lukijoiden kiinnostusta koskevat tiedot obsläs-tekniikalla hankittuihin maakuntalehtien lukemistietoihin . Miettinen on tiedotusopin dosentti Helsingin yliopistossa (1982). Hän oli Euroopan kaupallisten televisioiden liiton (Association of Commercial Television in Europe, ACT) hallituksen jäsen 1995–2008 sekä Julkisen sanan neuvoston kannatusyhdistyksen puheenjohtaja 1995 ja 2005–2007.

Miettisen työurassa keskeistä oli MTV:n uutistoiminnan käynnistäminen ja vakiinnuttaminen, vaikuttaminen MTV:n oman kanavan ja toimiluvan saamiseen, televisiotoiminnan digitalisoinnin edistämiseen sekä kaupallisia televisioyhtiöitä rasittaneen toimilupamaksun poistamiseen.

## Lähteet
Kultasädekaisla

**Kultasädekaisla** (*Cyperus esculentus*) on sädekaisloihin kuuluva monivuotinen kasvi. Se kasvaa enintään metrin korkuiseksi. Kasvi muodostaa juurimukuloita, joita hyödynnetään myös ihmisravintona. Kukinto koostuu kimpusta tähkiä varren päässä. Kultasädekaislalle ominaista on, että tähkylät ovat kullanvärisiä.

Lajiin kuuluu muunnos kastanjasädekaisla eli maakastanja (*Cyperus esculentus* var. *sativus*). Toisinaan siemenkaupoissa sitä myydään nimellä maamanteli ja erikoiselintarvikkeena myös nimellä tiikeripähkinä. Pähkinöistä näissä muistuttaa vain maku, minkä vuoksi pähkinöille allergiset saattavat voida syödä näitä mukuloita. 

Kultasädekaisla on laajalle levinnyt laji, jota esiintyy Pohjois-, Keski- ja Etelä-Amerikassa, lähes koko Afrikassa, Etelä-Euroopassa, Lounais- ja Etelä-Aasiassa. Se kasvaa muun muassa soilla ja kausikosteilla niityillä.

## Lähteet

## Aiheesta muualla
* Suomen Lajitietokeskus: Kultasädekaisla – ''Cyperus esculentus''
* Integrated Taxonomic Information System (ITIS): ''Cyperus esculentus'' 
* Global Biodiversity Information Facility (GBIF): ''Cyperus esculentus'' 
* Flora of North America: ''Cyperus esculentus''
Brokärr

**Brokärr** on kylä Kemiönsaaren kunnassa. Kylä sijaitsee kunnan sisäosassa Kemiön lounaislaidalla.

Brokärr sijaitsee aivan entisen kunnanrajan tuntumassa. Naapurikylästä Mattkärristä haarautuu maantie Brokärriin. Brokärrin kyläalue on pääasiassa kalliosaarekkeiden halkomaa peltoa ja kylän pohjoisosassa on laajemaa kallioista metsämaata, jossa sijaitsee myös pieni järvi Brokärr träsk.

Varhaisin maininta Brokärristä on vuodelta 1504. Kylä lienee saanut nimensä vanhasta kapulatiestä. Vuoden 1566 maakirjan mukaan kylässä oli kaksi taloa, jotka yhdistyivät 1600- ja 1700-lukujen vaihteessa. Kylän ainoaksi jäänyt talo jaettiin kahtia vuonna 1801. Kylään syntyi runsaasti uusia pientiloja 1920- ja 1930-luvuilla ja ennen sotia kylässä on ollut myös kauppa. Sotien jälkeen kylään lohkottiin muutama talo siirtoväelle. Fröjdbölen kansakoulu sijaitsi aivan Brokärrin vieressä. Kylä on sittemmin hiljentynyt eikä uudempaa asutusta ei ole syntynyt.

## Lähteet
Indonesianpikkuliituri

**Indonesianpikkuliituri** (*Petinomys lugens*) on Indonesian Mentawaisaarilla tavattava pikkuliituri. Kansainvälinen luonnonsuojeluliitto eli IUCN on määritellyt sen vaarantuneeksi lajiksi.

## Koko ja ulkonäkö
Indonesianpikkuliituri on pikkuliituriksi suhteellisen suurikokoinen. Naaraiden ruumiin pituus on 258,3&nbsp;mm ja hännän pituus 225,8&nbsp;mm. Urosten vastaavat lukemat ovat 250&nbsp;mm ja 215&nbsp;mm. Painoa molemmilla on noin 433&nbsp;g. Väritykseltään indonesianpikkuliituri on kauttaaltaan savunruskean musta.

## Levinneisyys ja elinympäristö
Indonesianpikkuliituria tavataan Indonesian Mentawaisaariin kuuluvilla Siberutin, Siporan ja Pohjois-Pagain saarilla Sumatran länsipuolella. Sen elinympäristö käsittää trooppisia ja subtrooppisia metsiä. Yksilöitä tiedetään esiintyvän myös kookos- ja banaaniplantaaseilla. Sen sijaan sen elintavoista tiedetään vain hyvin vähän.

## Uhat ja suojelu
Kansainvälinen luonnonsuojeluliitto eli IUCN on määritellyt indonesianpikkuliiturin vaarantuneeksi lajiksi. Sen kantojen kokoa ei tunneta, mutta niiden uskotaan olevan laskussa. Lajia uhkaa etenkin sen elinympäristöjen nopea katoaminen hakkuiden ja maanviljelyksen tieltä.

## Lähteet
Afrikansormihirssi

**Afrikansormihirssi** (*Eleusine coracana*) on yksivuotinen viljana viljelty heinälaji. Se kasvaa 60–200 senttimetriä korkeaksi. Heinän kukinto jakautuu sormimaisiin muutaman senttimetrin pituisiin terttuihin. Jyvä on tummanruskea, kooltaan 1,5–2,5 millimetriä. Tuhat jyvää painaa noin 3,2 grammaa.

Afrikansormihirssi kasvaa alkuperäisenä Keski-Afrikassa. Sitä viljellään Afrikan ja Aasian kuivilla alueilla. Se soveltuu hyvin viljeltäväksi kuivilla seuduilla, koska jyvät voi olla lepotilassa viikkoja, ja heti sateiden tullessa ne itävät, ja afrikansormihirssi on valmis korjattavaksi puolentoista kuukauden kasvuajan jälkeen. Se tunnetaan ravitsevana viljakasvina, joka sisältää tärkkelyksen lisäksi myös kalsiumia, rautaa ja aminohappoja. Haittapuolena on, että afrikansormihirssin viljely on työvoimavaltaista, mikä saa maanviljelijät suosimaan köyhissä maissa ravitsemuksellisesti heikompien viljojen, kuten maissin ja durran sekä maniokin tuotantoa.

## Lähteet

## Aiheesta muualla
* Suomen Lajitietokeskus: Afrikansormihirssi – ''Eleusine coracana''
Tasavallan demokraattien liitto

**Tasavallan puolustusliitto**,  vuodesta 1968 **Tasavallan demokraattien liitto**, (, vuodesta 1968 *Union des Démocrates pour la République*, lyhennettynä UDR) oli ranskalainen poliittinen puolue, joka oli olemassa vuosina 1967–1976. Puolue perustettiin Unioni uuden tasavallan puolesta puolueen lopetettua vuonna 1967.

## Lähteet

## Aiheesta muualla